মনস্টার্স ইউনিভার্সিটি
"মনস্টার্স ইউনিভার্সিটি", মাইক এবং সুলে নামে দুজন মনস্টারের গল্প। শুরুতে, কলেজে অধ্যয়নকালে তারা নিজেদের প্রতিদ্বন্দ্বী হিসাবে ভাবলেও ধীরে ধীরে তাদের মধ্যে ভালো বন্ধুত্ব তৈরি হয়ে ওঠে। বিলি ক্রিস্টাল, জন গুডম্যান, স্টিভ বুসচেমি, বব পিটারসন এবং জন রাৎজেনবার্জার চলচ্চিত্রে মাইক ওয়াজোসকি, জেমস পি. সুলিভান, র‌্যান্ডাল বগ্স, রজ, এবং জঘন্য তুষারমানবের চরিত্রে অভিনয় করেছেন। বনি হান্ট, যিনি প্রথম চলচ্চিত্রে মিস. ফ্লেইন্ট চরিত্রে অভিনয় করেছেন, এই চলচ্চিত্রে তিনি মাইকের স্কুল শিক্ষিকা মিস. কারেন গ্র্যাভ্স চরিত্রে কণ্ঠ দিয়েছেন। সঙ্গীত রচনা করেছেন রান্ডি নিউম্যান এবং পিক্সারে সাথে এটি তার সপ্তম কাজ।
সমর্পন মাইতি
সমর্পন যখন দশম শ্রেণিতে পড়তেন, তখন তাদের বাসায় প্রথম টিভি আসে। টিভিতে ফ্যাশন শো দেখে, তিনি বুঝতে পারেন, তার পুরুষের প্রতিই অনুরক্ততা বেশি। পিতার মৃত্যুর পর কলেজে (স্নাতক করার জন্য) ভর্তি হওয়ার পর, তার আর্থিক সমস্যা প্রকট আকার ধারণ করে। সেসময় দেবাশীষ ঘোষ নামে একজনের সাথে তার বন্ধুত্ব হয়। যদিও তারা শুধুমাত্রই ভালো বন্ধু ছিলেন;কিন্তু সেই বন্ধুত্ব নিয়ে কলেজে নানা গুজব উঠে। কলেজ হোস্টেলে বলে দেওয়া হয়, যেন তারা একে অপরের সাথে কথা না বলে। এ নির্দেশ না মানলে কলেজ হোস্টেল থেকে তাদের বিতাড়ন করা হবে বলে জানানো হয়। তখন দেবাশীষ নিজে থেকেই এগিয়ে আসে এবং এ সিদ্ধান্তের সিদ্ধান্তের প্রতিবাদে দুইজনই কলেজ হোস্টেল ত্যাগ করেন। তারা আলাদা বাসা নেন। পরবর্তীতে দেবাশীষের সাথেই সমর্পনের ছোট বোনের বিবাহ সম্পন্ন হয়।